joelniklaus/EU_Wikipedias huggingface dataset:
Anete Kociņa

Anete Kociņa  (s. 5. helmikuuta 1996 Limbaži) on latvialainen keihäänheittäjä. Hänen henkilökohtainen ennätyksensä on Bydgoszczssa 16.heinäkuuta 2017 heitetty 64,47 metriä.

Donetskissa käydyissä yleisurheilun alle 18-vuotiaiden maailmanmestaruuskilpailuissa 2013 Kociņa sai pronssia tuloksella 54,26 metriä. Eskilstunassa järjestetyissä alle 20-vuotiaiden Euroopan-mestaruuskilpailuissa 2015 hän puolestaan saavutti naisten keihäänheitossa hopeamitalin 58,88 metrin pituisella heitollaan. Hän sai Bydgoszczin alle 23-vuotiaiden EM-kilpailuissa 2017 hopeaa tuloksella 64,47. Hän karsiutui loppukilpailusta Lontoon MM-kilpailuissa 2017, Berliinin EM-kilpailuissa 2018, Dohan MM-kilpailuissa 2019 ja vuodelle 2021 siirretyissä Tokion olympialaisissa.

Lähteet 

Latvialaiset  keihäänheittäjät
Vuonna 1996 syntyneet
Elävät henkilöt
Nikola Ogrodníková

Nikola Ogrodníková (s. 18. elokuuta 1990) on tšekkiläinen yleisurheilija. Hänen ennätyksensä keihäänheitossa on Offenburgissa 26. toukokuuta 2019 heitetty 67,40 metriä.

Hengelossa käydyissä yleisurheilun alle 20-vuotiaiden Euroopan-mestaruuskilpailuissa 2007 Ogrodníková saavutti seitsenottelussa pronssia tuloksella 5607 pistettä. Saman vuoden alle 18-vuotiaiden MM-kilpailuissa Ostravassa hän oli seitsenottelussa seitsemäs. Seuraavana vuonna Bydgoszczissa pidetyissä alle 20-vuotiaiden maailmanmestaruuskilpailuissa hän sijoittui keihäänheitossa kahdeksanneksi 53,94 metrin pituisella heitollaan. Samoissa kisoissa Ogrodníková oli seitsenottelussa 22. tuloksella 4735 pistettä. Hän sijoittui Novi Sadin alle 20-vuotiaiden EM-kilpailuissa 2009 seitsemänneksi 100 metrin aitajuoksussa ajalla 14,03.

Aikuisten tasolla Ogrodníková osallistui yleisurheilun Euroopan-mestaruuskilpailuihin 2014 naisten keihäänheitossa mutta jäi karsintaan tuloksella 53,15. Kuortaneen eliittikisoissa 17. kesäkuuta 2017 hän sijoittui naisten keihäässä kolmanneksi tuloksella 58,32 metriä. Hän karsiutui keihäänheiton loppukilpailusta Lontoon MM-kilpailuissa 2017. Hän saavutti hopeaa Berliinin EM-kilpailuissa 2018 tuloksella 61,85. Dohan MM-kilpailuissa 2019 hän sijoittui 11:nneksi. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui kahdeksanneksi tuloksella 60,18. Saman vuoden Münchenin EM-kilpailuissa hän oli kahdestoista.

Lähteet 

Tšekkiläiset keihäänheittäjät
Vuonna 1990 syntyneet
Elävät henkilöt
BBC Kids

BBC Kids on kanadalainen englanninkielinen kaapelin ja satelliitin välityksellä näkyvä lapsille suunnattu televisiokanava, jonka omistavat Knowledge West Communications ja BBC.

BBC:n televisiokanavat
Lastenkanavat
Vuonna 2001 perustetut televisiokanavat
Etiopian keisarikunta

Etiopian keisarikunta tai Abessinia oli keisarikunta nykyisen Etiopian ja Eritrean alueella. Valtio sai alkunsa vuonna 1137. Keisarikunta kaatui sotilasvallankaappauksen yhteydessä 1975. Maan viimeinen keisari oli Haile Selassie.

Aiheesta muualla

Etiopian historia
Afrikan entiset monarkiat
Blesle

Blesle [blel] on kunta Ranskan Auvergnen alueella Haute-Loiren departementissa. Sen asukasluku vuonna 2014 oli 622. Blesle sijaitsee samannimisessä kantonissa Briouden arrondissementissa.

Bleslessä on toiminut 800-luvulla perustettu benediktiiniläisluostari, josta on jäljellä joitakin raunioita. 1300-luvulla rakennetusta Saint-Martin-kirkosta on jäljellä gargoilein koristettu torni. Kylä on valittu kauneimpien ranskalaiskylien Les Plus Beaux Villages de France -järjestön jäseneksi.

Lähteet

Aiheesta muualla
Bleslen matkailusivusto

Haute-Loiren kunnat
Lentopallon maailmanliiga 2017

Lentopallon maailmanliigassa pelasi kaudella 2017 36 joukkuetta. Alkusarja pelattiin kolmessa ryhmässä, ryhmien ottelut koottiin yhteen sarjataulukkoon. Ykkös- ja kakkosryhmissä kullekin joukkueelle tuli kaudessa yhdeksän ja kolmosryhmässä kuusi ottelua. Lopuksi pelattiin kussakin ryhmässä lopputurnaus. Edelliskauden joukkueista Kuuba ja Puerto Rico luopuivat paikoistaan, joten mukaan pääsivät ensikertalaisina Euroopan liigan 2016 parhaat joukkueet Itävalta ja Viro. Maailmanliigan lopputurnaus pelattiin Curitibassa, Brasiliassa 4. - 8.heinäkuuta.

Alkusarjan taulukot

Sijoituksen ryhmässä määrää ensisijaisesti voitettujen otteluiden määrä ja vasta niiden ollessa tasan ottelupisteet.

Ryhmä 1

Ryhmä 2

Ryhmä 3

Loppupelit

Ryhmä 3 
Ryhmän lopputurnaus pelattiin Leónissa, Meksikossa 17.-18.kesäkuuta.

Ryhmä 2 
Ryhmän lopputurnaus pelattiin Gold Coastissa, Australiassa 24.-25.kesäkuuta.

Maailmanliigan lopputurnaus 
Liigan lopputurnaus pelattiin Curitibassa, Brasiliassa 4.-8.heinäkuuta.

Lohko J1

Lohko K1

Välierät

Mitaliottelut

Lopputulokset

Katso myös

Suomen joukkue lentopallon Maailmanliigassa 2017

Lähteet

 http://worldleague.2017.fivb.com/en

2017
Maailmanliiga
Maailmanliiga 2017
Zaire

Zairen tasavalta () oli valtio nykyisen Kongon demokraattisen tasavallan alueella. Mobutu Sese Seko oli maan itsevaltainen presidentti.

Aiheesta muualla

Afrikan entiset valtiot
Kongon demokraattisen tasavallan historia
Chrystia Freeland

Christina Alexandra "Chrystia" Freeland (s. 8. helmikuuta 1968, Peace River, Alberta, Kanada) on kanadalainen poliitikko, toimittaja ja kirjailija. Hän on toiminut Kanadan ulkoministerinä tammikuusta 2017 lähtien.

Elämä ja ura 

Freeland on suorittanut historian ja kirjallisuuden tutkinnon Harvardin yliopistossa ja opiskellut Rhodes-stipendin turvin myös Oxfordin yliopistossa. Hän aloitti journalistisen uransa useiden eri medioiden kirjeenvaihtajana Ukrainassa. Myöhemmin hän toimi useissa johtotehtävissä Financial Times -lehdessä, muun muassa lehden Moskovan-toimiston päällikkönä ja koko lehden apulaispäätoimittajana. Freeland on ollut myös The Globe and Mail -lehden apulaispäätoimittaja ja Thomson Reuters -mediayhtiön toimitusjohtaja. Hän on kirjoittanut kirjat Sale of the Century: Russia's Wild Ride from Communism to Capitalism ja Plutocrats: The Rise of the New Global Super-Rich.

Freeland valittiin Kanadan edustajainhuoneeseen Liberaalipuolueen ehdokkaana Toronto Centre -vaapiirin täytevaalissa marraskuussa 2013. Lokakuussa 2015 hänet valittiin uudelleen edustajainhuoneeseen torontolaisesta University-Rosedalen vaalipiiristä. Marraskuusta 2015 lähtien hän toimi ulkomaankauppaministerinä Justin Trudeaun hallituksessa, jolloin hän edisti Kanadan ja EU:n vapaakauppasopimuksen allekirjoittamista.

Tammikuussa 2017 Freeland nimitettiin Kanadan ulkoministeriksi. Tämä herätti huomiota, koska hänet tunnetaan Venäjän arvostelijana, ja Venäjä oli vuonna 2014 kieltänyt häneltä maahantulon. Kohua on herättänyt myös paljastus siitä, että Freelandin ukrainalainen isoisä Michael Chomiak toimi toisen maailmansodan aikana Krakovassa juutalaisvastaisia kirjoituksia julkaisseen lehden päätoimittajana.

Freeland puhuu englantia, ranskaa, ukrainaa, venäjää ja italiaa. Hän asuu puolisonsa ja kolmen lapsensa kanssa Torontossa.

Lähteet

Aiheesta muualla 

 Chrystia Freelandin kotisivut

Vuonna 1968 syntyneet
Kanadan ulkoministerit
Elävät henkilöt
Kantakaupunki (Seinäjoki)

Kantakaupunki on Seinäjoen suuralue. Sen asukasluku oli 12 955 joulukuussa 2015. Siihen kuuluvat pientilastoalueet ovat Seinäjoen keskusta, Itikka, Marttila, Pohja, Rengastie, Uppa, Puukapernaumi, Kivistö läntinen ja Hallila. 

Suuralueella on kaupungin ydinkeskustan lisäksi tätä ympäröiviä rivi-, omakoti- ja kerrostaloalueita. Keskustasta kauimpana sijaitsevat osa-alueet ovat Kivistö läntinen ja Hallila.

Kuvia

Lähteet 

Seinäjoen kantakaupunki
Lexus LC 500 GT500

Lexus LC 500 GT500 on japanilaisen Lexusen valmistama kilpa-auto, jolla kilpaillaan japanin Super GT -sarjassa GT500 -luokassa vuonna 2017. Auton debyytti tapahtui Okayaman 300 kilometrin ajossa 2017.

Aiheesta muualla 

Lexus
Super GT
Kilpa-autot
Derek Day

Sir Derek Malcolm Day KCMG (29. marraskuuta 1927 Barnet – 7. maaliskuuta 2015) oli brittiläinen diplomaatti ja maahockeyn olympiamitalisti.

Day kuului Ison-Britannian olympiapronssia voittaneeseen joukkueeseen Helsingissä 1952. Hän toimi sittemmin diplomaattina Etiopiassa ja Kanadassa. Day kuoli 87-vuotiaana 7. maaliskuuta 2015.

Lähteet 
 Derek Day Bio, Stats, and Results  Olympics at Sports-Reference.com

Viitteet 

Brittiläiset diplomaatit
Brittiläiset maahockeypelaajat
Brittiläiset olympiamitalistit
Vuonna 1927 syntyneet
Vuonna 2015 kuolleet
Ristikivi

Ristikivi on kaupunginosa ja tilastoalue Jyväskylässä sekä osa Kuokkalan suuraluetta. Sen väkiluku oli 1 267 vuoden 2020 lopussa. Alueen rakennuskanta koostuu pitkälti rivitaloista ja omakotitaloista, mutta Ristikivessä on myös kerrostaloja. Alue on rakennettu enimmäkseen 1980-luvun aikana.

Kaupunginosassa sijaitsee Ristikiven päiväkoti, joka valmistui vuonna 1987.

Kuvia

Aiheesta muualla

Lähteet

Jyväskylän kaupunginosat
Kuokkala (suuralue)
Jyväskylän lähiöt
John Rupert Firth

John Rupert Firth (usein J. R. Firth; 1890–1960) oli englantilainen kielitieteilijä ja foneetikko. Hän oli eräs alan merkittävimmistä henkilöistä, koska hän laajensi  Yhdistyneessä kuningaskunnassa kielitieteen alaa historiallis-vertailevaa kielitiedettä ja fonetiikkaa huomattavasti laajemmaksi tieteenalaksi. Firthillä oli merkittävä rooli kielitieteen eri haarojen kasvattamisessa niihin mittoihin, joissa ne nykyisin ovat. Firth työskenteli aluksi Pakistanissa Punjabin yliopiston englannin kielen professorina vuosina 1919–1928. Myöhemmin hän palasi Lontooseen, jossa hän toimi vuosina 1944–1956 yleisen kielitieteen professorina ennen eläkkeelle jäämistään. Lontoossa hän osallistui vuonna 1948 kielitieteellisen Lingua-julkaisun ensimmäisen numeron kirjoittamiseen. Julkaisu oli eräs ensimmäisistä kielitieteellisistä julkaisuista toisen maailmansodan jälkeen.

Lähteet 

Brittiläiset kielitieteilijät
Vuonna 1890 syntyneet
Vuonna 1960 kuolleet
Tanelinranta

Tanelinranta on kaupunginosa Seinäjoella ja osa Hyllykallion suuraluetta. Se sijaitsee noin viiden kilometrin päässä kaupungin keskustasta itään päin. Kaupunginosan itäpuolella sijaitsee Tanelinrannan asuntoalueen jatkeeksi  myöhemmin rakennettu Karhuvuoren asuntoalue. Alueen rakennuskanta koostuu rivi- ja omakotitaloista.

Palvelut 
Tanelinrannan palveluita ovat S-market, pikaruoka-kahvila Tanelin Tupa, päiväkoti ja koulu. Karhuvuoressa sijaitsee Seinäjoen seurakunnan seurakuntakoti. Tanelinrannassa sijaitsee myös suosittu uimaranta.

Kuvia

Aiheesta muualla

Lähteet 

Seinäjoen kaupunginosat
Tanelinranta
Mantojärvi

Mantojärvi () on Tenojoen vesistöön kuuluva järvi Utsjoella Lapin maakunnassa Suomessa. Yhdessä useiden muiden saman vesireitin järvien kanssa se muodostuu leventymästä Tenojoen sivujoessa Utsjoessa. Järven pinta-ala on 200 hehtaaria, rantaviivan pituus 11,74 kilometriä ja korkeus merenpinnasta tietolähteestä riippuen joko 74,0 tai 74,5 metriä. 

Järven rannalla sijaitsevat Utsjoen kirkko, Utsjoen pappila ja ulkomuseona 2010-luvulla toimivat Utsjoen kirkkotuvat. Näiden yhdessä muodostama Utsjoen kirkkomaisema kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin.

Lähteet

Tenojoen vesistö
Utsjoen järvet
Vesikaijalehti

Vesikaijalehti (Alternanthera philoxeroides) on revonhäntäkasveihin kuuluva vesikasvilaji, jota käytetään akvaariokasvina. Se kasvaa alkuperäisenä Etelä-Amerikassa. Viljeltynä vesikaijalehti on levinnyt muun muassa Pohjois-Amerikkaan, Kiinaan ja Australiaan. Kasvi on lisätty vuonna 2017 Euroopan unionin haitallisten torjuttavien vieraslajien luetteloon.

Lähteet 

Revonhäntäkasvit
BBC World Service Television

BBC World Service Television, usein lyhennettynä WSTV (World Service Television), oli kahden BBC:n kansainvälisen sateliittikanavan nimi vuosina 1991-1995. Se oli BBC:n ensimmäinen yritys maailmanlaajuiseen televisiolähetykseen. Euroopassa se oli BBC TV Europen edeltäjä.

BBC:n televisiokanavat
Vuonna 1991 perustetut televisiokanavat
Vuonna 1995 lakkautetut televisiokanavat
The Faery Tale Adventure

The Faery Tale Adventure on MicroIllusionsin kehittämä kolmannen persoonan tietokoneroolipeli. Peli on julkaistu vuonna  Amigalle.

DOS-versio tunnetaan nimellä The Faery Tale Adventure: Book I.

Peliä pidetään edeltäjänä myöhemmin suosituiksi tulleille isometristä kuvakulmaa käyttäville peleille, kuten Diablo ja Baldur’s Gate -pelisarjoille.

Vastaanotto 
CU Amiga -lehti antoi pelille arvosanaksi 87%.

Lähteet

Aiheesta muualla 
 
 

Vuoden 1987 videopelit
Amiga-pelit
Commodore 64 -pelit
MS-DOS-pelit
Sega Mega Drive -pelit
Pietarinojansuo–Suurisuo

Pietarinojansuo–Suurisuo on suo Mäntsälässä, 14 kilometriä kirkonkylästä lounaaseen. Suon kokonaispinta-ala on 142 hehtaaria. Pinta-alasta 122 hehtaaria on yli metrin syvää ja 110 hehtaaria yli kaksi metriä. Turpeen suurin mitattu paksuus on 7,2 metriä. Suon pinnan korkeus merenpinnasta on 75–82 m. Pietarinojansuo–Suurisuon suoalue muodostuu Pietarinojansuon ja Suurisuon keidassoista. Suoalue rajoittuu pohjoisessa savipeltoihin ja muualla moreenin peittämään kallioon. Suon länsipuolella on Ullamäen geologisesti merkittävä moreenimuodostuma.

Pietarinojansuo on enimmäkseen ojitettu. Suon laiteet ovat muuttuneet turvekankaiksi. Suon pohjoisreunalla on melko järeää kuusivaltaista puustoa. Keidassuon ominaispiirteet ovat säilyneet paremmin suon keskellä ja eteläreunalla, jossa on vain yksittäisiä ojia. Suon länsireunaan on kaivettu lampia. Pietarinojansuon pinta viettää koilliseen.

Suurisuo on puoliksi ojitettu. Sen keski- ja länsiosat ovat säilyneet melko luonnontilaisina. Ojittamattoman alueen keskusta on lyhytkorsinevaa ja lyhytkortista rämettä. Siellä kasvaa leväkköä, pitkälehtikihokkia, pyöreälehtikihokkia, suokukkaa, valkopiirtoheinää, tupasvillaa ja vaivaiskoivua. Puusto on harvaa, 2–3 metriä korkeita mäntyä. Nevaosan länsipuolella Suurisuo on puustoista kanervarahkarämettä, jossa kasvavat männyt ovat korkeintaan 7–8 metrin pituisia. Länsi- ja eteläreunoiltaan suo rajautuu melko jyrkästi kivennäismaahan. Nevan laiteilla on kapealla vyöhykkeellä sarakorpea, tupasvillarämettä ja ruohokorpea. Korvessa puusto on runsaan viiden metrin korkuista kuusta ja koivua, joiden joukossa on joitakin tervaleppiä. Korpi vaihettuu nevaa kohti sararämeeksi. Suurisuon itäosan ojitukset ovat luultavasti hieman kuivattaneet myös suon ojittamatonta osaa. Suon ominaispiirteet ovat silti säilyneet hyvin. Suurisuon pinta viettää etelään.

Lähteet 

Mäntsälän luonto
Ohkola
Suomen suot
Ducati Desmosedici GP8

Ducati Desmosedici GP8 on nelitahtinen ja 800-kuutioinen ratamoottoripyörä, jolla Ducati saavutti toisen sijan kuljettajien ja valmistajien mestaruudesta MotoGP luokassa kaudella 2008. Kuljettajista toista kauttaan Ducatilla ajanut australialainen Casey Stoner sijoittui toiseksi. Toisena kuljettajana ajanut Marco Melandri sijoittui seitsemänneksitoista ensimmäisellä kaudellaan Ducatilla. GP8:lla voitettiin kauden 18:sta kilpailusta kuusi, joista kaikki tuli Stonerin ajamana.

Tausta
Ducati testasi uutta pyörää helmikuussa 2007 Vittoriano Guareschin ajamana, kun normaalisti he aloittavat testinsä huhtikuussa. Ducatin teknisen projektin johtajan Filippo Preziosin mukaan he pääsivät aloittamaan aiemmin pyörän testaamisen, joka perustuu pitkälti edelliskauden pyörää. He kehittivät muun muassa polttoaineen säästävä mekanismia, jota ei kuitenkaan otettu käyttöön. Kauden aikana pyörän huippunopeudeksi mitattiin 343 kilometriä tunnissa Kiinan osakipailussa.

Ducatin tehdastallin lisäksi Pramac Racing käytti samaa pyörää, jossa kuljettajina olivat Toni Elías ja Sylvain Guintoli. Elías saavutti parhaimmillaan toisen tilan Tšekin kilpailussa ja kerran kolmannen tilan San Marinon kilpailussa.

MotoGP-tulokset
(lihavointi tarkoittaa paalupaikkaa ja kursivointi kilpailun nopeinta kierrosta.)

Lähteet

Ducati-moottoripyörät
ADAC Opel Rallye Cup

ADAC Opel Rallye Cup on vuonna 2013 käynnistynyt Saksassa ajettava rallisarja. Sarjassa ajetaan Opelin valmistamilla Opel Adam-autoilla.

Mestarit 

Urheiluautosarjat
Jorma Rotko

Jorma Rotko (s. 1946 Nurmes) on suomalainen toimittaja ja kirjailija. Hän on syntynyt 1946 Nurmeksessa ja asunut nuoruudessaan Joensuussa. Sieltä hän siirtyi Tampereelle opiskelemaan tiedotusoppia. Hän on ollut avioliitossa kahdesti. Nykyisen vaimonsa Laura Väisäsen kanssa hänellä on kaksi lasta. Rotko on asunut Virossa alkaen vuodesta 1992, jolloin hänet sijoitettiin Tallinnaan Helsingin Sanomien vakinaiseksi avustajaksi.

Työura

Rotkon ura toimittajana ja tiedotusalan työntekijänä on ollut pitkä ja monipolvinen. Toimittajana hän on työskennellyt sanomalehdissä Karjalan Maa, Aamulehti, Päivän Uutiset ja Kansan Uutiset. Pitkäaikainen avustaja hän on ollut Yleisradiossa, Helsingin Sanomissa ja Koiramme-lehdessä. Muissa tiedotusalan tehtävissä hän on työskennellyt mm. Linkosuo Oy:ssä, Paperiliitossa, Saaristomeren Paikallisradio Oy:ssä ja videofirmassa Boletus Oy. Tällä hetkellä hän on virolaisen pienkustantamon Sagahut Oü:n johtokunnan jäsen.

Rotko muutti Velkuanmaan saarelle Turun saaristoon vuonna 1980. Sieltä hän kirjoitti Helsingin Sanomiin viikoittain kahdeksan vuoden ajan pakinasarjaa ”Saarelainen”. Samoihin aikoihin pyöri seitsemässä vastikään perustetussa paikallisradiossa omassa studiossa nauhoitettu sarja ”Elämän maku”, jonka ensimmäinen julkaisija oli turkulainen Auran Aallot.

Velkuassa kuvattiin myös Rotkojen Boletus Oy:n Yle:n Pikku Kakkoselle tuottama sarja ”Rosa ja Roope”, jossa esiintyivät perheeseen syntyneet kaksoset.

1990-luvun suuri lama ajoi yritysten videoklipeistä eläneen Boletus Oy:n konkurssiin, jonka jälkeen Rotkot muuttivat Tallinnaan. Sieltä Rotko kirjoitti Helsingin Sanomiin,  myöhemmin myös muihin  lehtiin, mm. Kalevaan.

Eläkkeelle siirryttyään alkoi Rotko kirjoittaa romaaneja lähinnä historiallisista aiheista. Hän kirjoittaa sekä suomeksi että viroksi ja myös suomentaa vironkielisiä tekstejä.  Kolmenkymmenen Viron vuoden jälkeen hän muutti takaisin Suomeen ja asuu kesästä 2022 alkaen Pihtiputaalla.

Kirjallista tuotantoa suomeksi

Vitsataipaleen kulta, veijariromaani (Sagahut 2016)
Julma on meri, Jumalan soppa, historiallinen romaani (Sagahut 2016)
Amalie armas, historiallinen romaani (Sagahut 2016)
Kissa nimeltä Josef, romaani (Sagahut 2016)
Koirat ja heidän ihmisensä, esseekokoelma (Sagahut 2017)

Kirjallista tuotantoa muilla kielillä
Viroksi:

Erik Strand ja kadunud kuld, kelmiromaan (Tammerraamat 2010)
Julm on meri, Jumala supp (Eesti Raamat 2014)
Armas Amalie, ajalooline romaan (Sagahut 2016)
Kass nimega Jossif, romaan (Sagahut 2016)

Englanniksi:
 "The Soup (Sagahut 2018)  

Suomalaiset toimittajat
Vuonna 1946 syntyneet
Elävät henkilöt
Reichsbürgerbewegung

Reichsbürgerbewegung ("Valtakunnankansalaisliike") tai Reichsbürger ("Valtakunnankansalaiset") on nimitys usealle saksalaiselle liikkeelle, jotka kiistävät Saksan liittotasavallan laillisuuden.

Liikkeet väittävät että Saksan valtakunta (välillä myös Preussi) on jatkanut olemassaoloaan vanhoissa rajoissaan ja että niin sanottu Kommissarische Reichsregierung (KRR, Valtakunnan väliaikaishallitus), tai Exilregierung ("pakolaishallitus") olisi maan oikea hallitus. KKR:jä on useita ja jokainen niistä väittää olevansa Saksan laillinen hallinto.

Toiminta 

Reichsbürgerbewegungiin kuuluvat ovat valmistaneet omia passejaan ja ja ajokorttejaan. Niillä ei ole laillista statusta, ja niiden valmistaminen on Saksan liittotasavallan lain vastaista.

Liikkeeseen kuuluvat eivät suostu maksamaan Saksan liittotasavallalle veroja. Osa jäsenistä on julistanut perustetuiksi Saksasta erillisiä itsenäisiä alueita, joiden nimiä ovat olleet muun muassa "Saksan toinen keisarikunta" ja "Preussin vapaavaltio".

Liikkeellä on hallussaan suuria määriä aseita. Vuonna 2016 eräs liikkeen jäsen tappoi poliisin, joka osallistui jäsenen yli 30:n laittomasti kootun asekokoelman takavarikointiin.

Koronaviruspandemian alkamisen jälkeen liikkeen jäsenet ovat olleet osallisena Saksaan määrättyjä karanteenioloja vastaan suunnatuissa mielenosoituksissa.

Jäsenet 

Vuonna 2018 Saksan sisäministeriö arvioi Reichsbürgereita olevan maassa noin 19 000. Näistä noin 950 olisi äärioikeistolaisia ekstremistejä. Aiemmin samana vuonna sanomalehti Der Spiegel uutisoi, että liikkeen kannattajia on myös Saksan poliisissa ja asevoimissa.

Reichsbürgerit ovat pääosin yli 50-vuotiaita ja heillä on taustaa maan heikosti menestyvien väestöryhmien piirissä.

Lähteet 

Saksan politiikka
Irredentismi
Äärioikeisto
Naisten Salibandyliigan kausi 2017–2018

Naisten Salibandyliigan kausi 2017–2018 on Naisten Salibandyliigan 30. kausi. Hallitsevana mestarina kauteen lähti tamperelainen Classic. Edellisen kauden päätteeksi Steelers tippui sarjasta. Tilalle nousi I-divisioonan voittaja ÅIF. Kausi pääsarjassa on ÅIF:lle sen ensimmäinen. Kauden päätteeksi SB-Pro voitti loppuottelussa Classicin.

Joukkueet

Runkosarja
Runkosarjaan osallistuu kymmenen joukkuetta. Näistä kahdeksan parasta etenee pudotuspeleihin ja kaksi huonointa putoamiskarsintaan. Putoamiskarsinnassa runkosarjassa 9. sijoittunut joukkue pelaa 1. divisioonassa toiseksi sijoittunutta ja 10. sijoittunut 1. divisioonan voittajaa vastaan.

Helsinkiläinen M-Team ilmoitti luopuvansa sarjapaikasta edellisen kauden päätteeksi. Samoin jyväskyläläinen Happee ilmoitti luopuvansa sarjapaikasta johtuen usean pelaajan siirtymisestä O2-Jyväskylään.

Kaudesta 2017–18 lähtien kaikki pääsarjojen ottelut pelataan ratkaisuun saakka. Jos ottelu on varsinaisen peliajan jälkeen tasan, pelataan ensin viiden minuutin jatkoaika. Jatkoajalla sovelletaan niin sanottua kultainen maali-sääntöä eli ottelu päättyy ensimmäiseen maaliin. Jos peli on edelleen tasan jatkoajan jälkeen, voittaja ratkaistaan rangaistuslaukauskilpailussa. Ottelun voittaja saa aina kaksi pistettä, mutta ottelun häviäjä saa yhden pisteen, jos ottelu on päättynyt varsinaisella peliajalla tasan. Jos joukkue häviää varsinaisella peliajalla, ei joukkue saa pistettäkään.

Sarjataulukko

Ottelut

Pudotuspelit
Puolivälierien otteluparit määrittyvät suoraan runkosarjan sijoituksien mukaan: runkosarjan voittaja kohtaa runkosarjassa 8. sijoittuneet, toinen kohtaa seitsemännen jne. Välierien otteluparit määräytyvät myös runkosarjan sijoituksien mukaan, joten turnauspuun järjestys saattaa muuttua.

Tilastot

Runkosarja

Pistepörssi

Parhaat maalintekijät

Parhaat syöttäjät

Jäähypörssi

Lähteet

Salibandyliigan kaudet
Salibandysarjojen kausi 2017–2018
Power Corporation of Canada

Power Corporation of Canada on suuri kanadalainen pörssinoteerattu holding-yhtiönä toimiva monialakonserni, jonka päämaja sijaitsee Montrealissa Quebecin provinssissa.  Yhtiö toimii Pansolo Holding Inc:in tytäryrityksenä ja sen omistajina hallitsevassa asemassa ovat Paul Desmarais Jr. ja André Desmarais.

Monialakonsernin palveluksessa työskentelee runsas 30 000 ihmistä. Konsernin liiketoiminta-alat ovat: Lifeco, IGM Financial, ja Pargesa. Näistä Lifeco (Great-West Lifeco Inc.) on rahoitusalan holdingyhtiö, joka toimii henki- ja terveysvakuutusten, eläkerahoituksen ja investointien hallintapalvelujen parissa sekä varojenhallinnassa ja jälleenvakuutustoiminnassa. IGM Financial -toimiala (IGM) tarjoaa sijoitusneuvontaa ja -hallintaa lähinnä Kanadassa. Pargesa (Pargesa Holding SA) on puolestaan mukana erityisesti Euroopassa mineraalipohjaisten teollisuusratkaisujen alalla, toimittaa sementtiä ja betonia; tekee energiaa öljyllä, kaasulla ja vaihtoetoisilla tavoilla; on mukana viinien ja alkoholijuomien kaupassa; testaus-, tarkastus- ja sertifiointialalla; sähkön-, kaasun, energian ja yhdyskuntapalvelujen tarjoajana. Tytäryrityksensä Gescan välityksellä Power Corporation of Canada hallitsee muun muassa Kanadan johtaviin kuuluvaa ranskankielistä La Presse-sanomalehteä ja kuutta muuta kanadalaista sanomalehteä. Toisen tytäryhtiönsä (Square Victoria Digital Properties) välityksellä konserni on mukana televisiotuotannoissa ja digitaalisessa liiketoiminnassa sekä omistaa osan uutistoimisto The Canadian Pressistä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 358. Se luokiteltiin samalla Kanadan 11. suurimmaksi pörssiyritykseksi tämän yrityslistan mittaustavalla. Yhtiön markkina-arvo oli 10,8 miljardia Yhdysvaltain dollaria (toukokuussa 2017) ja liikevaihto 35,42 miljardia USD (2016).

Lähteet

Aiheesta muualla
History Infographic  (powercorporation.com)

Kanadalaiset pörssiyhtiöt
Montréal
Monialayritykset
Saint-Quirin

Saint-Quirin on kunta Ranskan koilliskulmassa Grand Estin hallintoalueella Mosellen departementissa. Kunnan asukasluku vuonna 2014 oli 751. Se kuuluu departementissaan Phalsbourgin kantoniin Sarrebourg-Château-Salinsin arrondissementissa. Saint-Quirin sijaitsee Nancyn ja Strasbourgin kaupunkien puolessavälissä; molempiin on matkaa noin 80 kilometriä. 

Saint-Quirin kuuluu kauneimpien ranskalaiskylien järjestöön Les Plus Beaux Villages de France.

Saint-Quirinin kylän itäpuolella on samaan kuntaan kuuluva Lettenbachin kylä. Siellä toimi merkittävä lasi- ja ikkunatehdas 1400-luvulta 1800-luvun puoleenväliin.

Lähteet

Aiheesta muualla

Kunnan sivusto

 Mosellen kunnat
Concordia-yliopisto

Concordia-yliopisto () on Montréalin kaupungissa, Quebecin provinssissa Kanadassa toimiva, yli 40 000 opiskelijan englanninkielinen, julkinen yliopisto. Se perustettiin 1974 kahden oppilaitoksen, Loyola Collegen ja Sir George Williams -yliopiston (SGWU) yhdistyessä.

Taustaltaan Loyola College oli vuonna 1848 perustetusta Collège Sainte-Marie -jesuittacollegesta erilliseksi collegeksi irtautunut englanninkielinen college. Sir George Williams -yliopisto pohjautui puolestaan paikallisen nuorten miesten kristillisen yhdistyksen (YMCA) Montrealin kantakaupungissa järjestämään koulutustoimintaan. Tarjottujen koulutusten vaativuutta ja tasoa noustettiin vuosien kuluessa. Ensimmäiset yliopistokurssit yhdistys se järjesti 1929 ja ensimmäiset yliopistotutkinnot myönnettiin 1936. Yliopistotutkintojen myöntämislupa, josta nykyisen Concordia-yliopiston valtuutus seuraa, saatiin ja vuonna 1948.

Yliopistolla on kaksi kampusaluetta: yksi Montrealin kantakaupungissa (Sir George Williamsin kampus) ja toinen  kaupungin lounaisosassa (Loyola Collegen alue). 

Concordia-yliopistossa toimii kolme perus- ja aineopetusta antavaa tiedekuntaa ja yksi korkeakoulu. Tämän lisäksi on kaksi korkeakoulua alemman yliopistotutkinnon jälkeisiin opintoihin (School of Graduate Studies) ja täydennysopintoihin (School of Extended Learning). Tiedekunnat ovat: 
 Humanististen tieteiden, luonnontieteiden ja sosiaalitieteiden tiedekunta (Arts and Science)
 Insinööritieteiden ja tietojenkäsittelytieteen tiedekunta (Engineering and Computer Science)
 Taiteiden tiedekunta (Fine Arts)
 John Molson -kauppakorkeakoulu (John Molson School of Business)

Yliopisto työllistää opetusassistentit mukaanluettuna noin 4 500 henkilöä. Lukuvuonna 2015–2016 yliopistolle oli kirjoittautunut yhteensä 43 634 opiskelijaa, joista 6 959 oli ulkomaalaista opiskelijaa.

Concordia-yliopiston sijoitus kansainvälisissä yliopistorankingeissa on kohtalaisen hyvä. Esimerkiksi Times Higher Educationin yliopistolistalla se sai vuonna 2017 maailmanlaajuisesti sijaluokan 501—600.

Kuvia

Lähteet

Aiheesta muualla 

Kanadan yliopistot ja korkeakoulut
Montréal
Luettelo Strategic Simulationsin peleistä

Tämä on luettelo Strategic Simulationsin julkaisemista videopeleistä.

Lähteet

Aiheesta muualla
 Luettelo peleistä MobyGamesissä

Luettelot videopeleistä pelitaloittain
Strategic Simulationsin videopelit
Dallara F2 2018

Dallara F2 2018 (aiemmin nimellä Dallara F2/18) on italialaisen Dallaran valmistama kilpa-auto, jolla kilpaillaan FIA Formula 2 Championship -sarjassa kaudesta 2018 lähtien. Auto esiteltiin 31. elokuuta 2017 Italian Monzassa.

Tekniset tiedot 
Alusta: Hiilikuiturunko - Kevlar-hunajakenno.
Paino: Autojen pitää sääntöjen mukaan painaa 720 kg (kuljettajan kanssa).
Mitat: Autojen tulee olla 5224 mm pitkiä. Leveyttä autoissa pitää olla 1900mm ja korkeutta 1097 mm.
Moottori: Autojen moottorit ovat turboahdettuja 3,4-litraisia V6-bensiinimoottoreita, joissa tehoa n. 462 kW (620 hv).
Vaihteisto: Kaikki tallit käyttävät samaa, FIA:n hyväksymää Hewlandin kuusivaihteista vaihdelaatikkoa.
 Voimansiirto: Kaikki sarjan autot ovat takavetoisia.
Jarrut: Brembon valmistamat hiilikuituiset jarrut edessä ja takana.
Vanteet: Sarjan autoissa on OZin valmistamat 18-tuumaiset magnesiumvanteet.
Renkaat: Sarjassa käytetään Pirellin valmistamia renkaita, joiden koko edessä on 275/705-R18 ja takana 325/705-R18.
Polttoainesäiliö Sääntöjen mukaan säiliön tilavuus saa olla enintään 125 litraa.
Aerodynamiikka: Kaikkien sarjan autojen on käytettävä yhtenevää takasiipeä, jossa DRS.
Turvalaitteet: HANS-niskatuki, 6-pisteen turvavyö.

Aiheesta muualla 
 Dallara F2 2018 Dallaran sivustolla
 Dallara F2 2018

Lähteet

Aiheesta muualla 

F2 2018
Formula 2
Blue Whale Challenge

Blue Whale Challenge on Venäjältä lähtöisin oleva nettipeli. Pelissä on 50 erilaista haastetta, jotka tulee suorittaa 50 päivän aikana. Viimeisessä haasteessa pelaajan tulee yrittää itsemurhaa. Tästä syystä peliä kutsutaan myös itsemurhapeliksi.

Blue Whale -nimen sanotaan juontavan juurensa valaisiin, jotka ajautuvat rannalle. Toisaalla nimen väitetään juontavan venäläisen rock-yhtye Lumenin kappaleeseen Гореть.

Pelaaminen 
Kun pelaaja on hyväksytty ryhmään, hän saa itselleen oman ohjaajan, joka antaa hänelle päivittäin tehtävän. Tehtävät saattavat alussa olla harmittomia, kuten musiikin kuuntelua, kauhuelokuvan katsomista tai heräämistä outoihin aikoihin. Myöhemmin pelaajalle annetaan tehtäviä, joissa hänen tulee vahingoittaa itseään esim. viiltelemällä. Tehtävät sisältävät myös uhkarohkeita temppuja joilla, pelaaja saattaa itsensä vaaraan. Ensimmäinen tehtävänanto on yleensä kello 4.20. Tästä syystä peliä kutsutaan myös nimellä ”Wake Me Up At 4:20am” (Herätä Minut klo 4:20). Pelillä on myös muita nimiä kuten ”A Silent House” (Hiljainen talo) ja ”A Sea Of Whales” (Valaiden Meri).

Pelin valvojat etsivät pelaajat venäläiseltä suositulta internet-sivustolta VK:lta, joka on suosittu Itä-Euroopan maissa. Sivustolla toimii erilaisia ryhmiä, ja pelaajien etsinnät ovat keskittyneet esimerkiksi itsemurhaa ihannoiviin keskittyviin ryhmiin. Kuolemantapausten johdosta Venäjän viranomaiset  ovat sulkeneet VK:ssa useita itsemurhaan kannustavia ryhmiä. Suomen poliisi on vahvistanut peliryhmien olemassaolon, mutta jotkut tahot, kuten Snopes, ovat kyseenalaistaneet niiden yhteyden kuolemantapauksiin.

Pidätyksiä 
Marraskuussa 2016 Pietarin poliisi pidätti venäläisen miehen, psykologian opiskelija Philipp Budeikinin, tunnettu netissä myös nimellä ”Filipp the Fox” syytettynä ainakin 16 teinitytön itsemurhaan yllyttämisestä. Budeikinin epäillään jakaneen VK:ssa toimineissa kahdeksassa suljetussa itsemurharyhmässä nuorille ohjeita itsensä vahingoittamiseen. Epäiltynä samaisessa tapauksessa on ollut Budeikinin lisäksi kymmenen muuta henkilöä, jotka ovat toimineet ryhmien valvojina. Osa valvojista on todistanut myös Budekinia vastaan.

Moskovassa pidätettiin vuonna 2017 postimies Ilja Sidorov 26. Sidorov on myöntänyt järjestäneensä samaisia onlinepelejä, joissa nuoria on kehotettu itsemurhaan ja satuttamaan itseään. Sidrovin tapauksessa uhreja uskotaan olevan ainakin 32.

Lähteet

Aiheesta muualla 
 Washington post
 Snopes.com 'Blue Whale' Game Responsible for Dozens of Suicides in Russia?
 Itsemurhapeli käski 13-vuotiaan tappaa oman äitinsä
 "Tässä on herätetty turhaan huoli nuorten itsemurha-aallosta"
Pahamaineinen itsemurhapeli leviää sosiaalisessa mediassa ja haastaa pieniä lapsia hengenvaarallisiin tekoihin

Toiminnalliset pelit
Itsemurha
Internet-ilmiöt
Marva Media

Marva Media Oy on suomalainen mediayhtiö, jonka kotipaikka on Rauma. Yhtiö kustantaa Länsi-Suomi-sanomalehteä ja Raumalainen-kaupunkilehteä. Yhtiö kuuluu Marva Group -konserniin. Yritys perustettiin vuonna 1999 nimellä Sanomalehti Oy Länsi-Suomi. Vuonna 2013 se vaihtoi nimekseen Marva Media Oy. Toimitusjohtajana toimii Heikki Marva ja hallituksen puheenjohtajana Hannu Hakkarainen. Tilikaudella 2016 Marva Media teki 8,4 miljoonan euron liikevaihdolla 15 tuhannen euron tappion.

Lähteet 

Suomalaiset yritykset
Rauman media
Turun Höyhen

Oy Turun Höyhen – Åbo Fjäder Ab oli suomalainen yritys, joka erikoistui tehdasmaiseen höyhenten ja untuvien jalostamiseen sekä sänkyvaatteiden valmistamiseen. Turun Höyhen toimi vuosina 1942–1969 ja se sulautettiin Turun Vanuun.

Historia

1940-luku 
Turun Vanu tarvitsi oman tuotantokeskuksen Helsinkiin, jotta Helsingin myymälöistä voitaisiin poistaa ompelimot.  Vuonna 1941 Pitäjänmäeltä ostettiin suuri tontti Kutomotie 29:stä. Turun Höyhen rekisteröitiin kaupparekisteriin 20. syyskuuta 1941. Kauppa- ja teollisuusministeriön kaupparekisteritoimisto epäsi nimen Turun Höyhen harhaanjohtavana, koska yhtiön toimipaikka oli Helsingissä. Marraskuussa korkein oikeus muutti kaupparekisteritoimiston päätöksen. Toimitusjohtaja oli kauppaneuvos Aline Grönberg. 

Insinööri Eric Alander valvoi Turun Höyhenen tehdasrakennuksen perustamista vuonna 1942. Tehtaasta suunniteltiin kolmikerroksista ja koneet piti hankkia Saksasta. Sota-ajan epävarmuudesta johtuen tehtaaseen rakennettiin aluksi vain yksi kerros. Koneita ei saatu Saksasta, vaan ne jouduttiin hankkimaan Suomesta. Höyheniä saatiin hankittua Ranskasta ja Tanskasta.

1950-luku 
Toimintaa laajennettiin täydelliseksi vuodevaatetehtaaksi. Siellä oli jouhikehräämö, patja- ja peitevalmistusta sekä ompelimo. Ranskasta tilattiin peitteiden ompelukone. Tehdas toimi pääasiallisesti Turun Vanun ja sen haaraliikkeitten hankkijana ja tuotantolaitoksena.

Aline Grönbergin kuoleman jälkeen syksyllä 1950 Erik Johnsson valittiin yhtiön toimitusjohtajaksi ja hallituksen puheenjohtajaksi. Turun Höyhenen osakkeet jaettiin Aline Grönbergin lasten; Grönbergin, Alanderin ja Johnssonin perheiden kesken ja osa siirrettiin Turun Vanulle.

1960-luku 
Pitäjänmäelle rakennettiin uusi pääkonttori ja varasto Kutomotielle. Vuonna 1967 Erik Johnsson luopui toimitusjohtajuudesta ja uudeksi toimitusjohtajaksi nimitettiin insinööri Eric Alander. Vuonna 1969 Turun Höyhen sulautettiin Turun Vanuun ja kaupparekisteriin tehtiin 20. tammikuuta 1970 lopettamisilmoitus.

Turun Vanu ja sen toiminnan ympärille 1927–1953 perustetut muut yritykset 
 1908 Turun Vanu, Turku
 1928 Suomen Villa, Turku
 1943 Turun Peiteteollisuus,  Kaarina
 1953 Suomen Wiltonteollisuus, Kaarina

Lähteet

Kirjallisuutta 
 
 
 

Entiset suomalaiset teollisuusyritykset
Helsinki
Tekstiilivalmistajat
Valter Klauson

Valter Klauson (2. tammikuuta 1914 Laukaa – 5. joulukuuta 1988 Moskova) oli vuosina 1961–1984 Neuvosto-Viron ministerineuvoston puheenjohtajana.

Valter Klauson kävi vuosina 1930–1933 kotiseudullaan Neuvostoliiton Leningradin alueen Laukaassa autoteknisen koulun. Sen jälkeen vuosina 1934–1941 hän työskenteli tie-, silta- ja rautatierakentamisen työnjohtotehtävissä eri puolilla Neuvostoliittoa, kuten Kazakstanissa, Leningradin alueella, Tšitan alueella ja Murmanskin alueella. Puna-armeijan miehitettyä Viron Klauson työskenteli alkuvuoden 1941 maassa tieliikenteen päämekaanikkona. Suuressa isänmaallisessa sodassa Klauson oli puna-armeijassa. Vuodesta 1943 alkaen hän toimi armeijan poliittisena upseerina. Hän oli mukana joukoissa, jotka valtasivat kesällä 1944 Latvian Rezeknen ja Viron Tarton.

Klauson palasi Viroon puna-armeijan vallattua sen syksyllä 1944. Hän oli mukana maan jälleenrakennuksessa, sillä hänestä tuli Neuvosto-Viron tierakennustoiminnan johtaja. Vuosina 1953–1954 hän toimi maan liikenneministerinä ja sen jälkeen vuosina 1954–1961 varapääministerinä. Vuonna 1965 hän suoritti kommunistipuolueen puoluekoulututkinnon. Hän oli lähes 30 vuoden ajan eli vuosina 1956–1984 Viron kommunistipuolueen keskuskomitean jäsen.

Valter Klauson valittiin lokakuussa 1961 Aleksei Müüriseppin seuraajana Neuvosto-Viron ministerineuvoston puheenjohtajaksi. Tätä tehtävää hän hoiti peräti 23 vuoden ajan. Klauson oli Neuvostoliiton korkeimman neuvoston jäsen vuosina 1958–1974 ja Viron neuvostotasavallan korkeimman neuvoston jäsen vuosina 1955 ja uudelleen 1963–1985. Lisäksi hän oli NKP:n keskuskomitean ehdokasjäsenenä vuosina 1961–1984.

Valter Klauson jäi eläkkeelle tammikuussa 1984, jolloin hänen seuraajakseen Neuvosto-Viron pääministeriksi tuli varapääministeri Bruno Saul. Kaluson sasui eläkevuodet Moskovassa, mutta haudattiin kuoltuaan joulukuussa 1988 Neuvosto-Viroon Tallinnaan.

Neuvostoliittolaiset kommunistit
Neuvostoliittolaiset poliitikot
Viron kommunistisen puolueen poliitikot
Viron ministerit
Liikenneministerit
Venäjänvirolaiset
Vuonna 1914 syntyneet
Vuonna 1988 kuolleet
Tristan Bernard

Tristan Bernard (oikea nim: Paul Bernard, 7. syyskuuta 1866 Besançon – 7. joulukuuta 1947 Pariisi) oli ranskalainen näytelmäkirjailija, novelisti, toimittaja ja lakimies. Hän kirjoitti paljon komedianäytelmiä erityisesti Pariisissa suosituille bulevarditeattereille. Hänen kuuluisimpia näytelmiään ovat muun muassa L’Anglais tel qu’on le parle (1899), Triplepatte (1905) ja Monsieur Codomat (1907). Bernard oli Le Canard enchaîné -sanomalehden perustajia.

Tristan Bernardin lapsia ovat elokuvaohjaaja ja -käsikirjoittaja Raymond Bernard ja näytelmäkirjailija Jean-Jacques Bernard.

Suomennetut teokset
 English spoken: 1-näytöksinen ilveily, Helsinki: Lilius & Hertzberg 1910.

Lähteet

Aiheesta muualla 

Ranskalaiset näytelmäkirjailijat
Ranskalaiset toimittajat
Ranskalaiset juristit
Vuonna 1866 syntyneet
Vuonna 1947 kuolleet
Etorikoksibi

Etorikoksibi (C18H15ClN2O2S) on koksibien ryhmään kuuluva tulehduskipulääke. Toiminnaltaan se on syklo-oksigenaasin isoentsyymin COX-2:n estäjä. Etorikoksibia on myyty kauppanimellä Arcoxia ja Etoricoxib Krka.

Tulehduskipulääkkeet
COX-2-estäjät
Hirvensalmen seurakunta

Hirvensalmen seurakunta on Mikkelin hiippakuntaan ja Etelä-Savon rovastikuntaan kuuluva Suomen evankelis-luterilaisen kirkon seurakunta, joka toimii Hirvensalmen kunnan alueella.

Lähteet

Aiheesta muualla 
Hirvensalmen seurakunnan kotisivut

Mikkelin hiippakunnan seurakunnat
Hirvensalmi
Juvan seurakunta

Juvan seurakunta on Mikkelin hiippakuntaan ja Etelä-Savon rovastikuntaan kuuluva Suomen evankelis-luterilaisen kirkon seurakunta, joka toimii Juvan kunnan alueella.

Historia 
Juvan seurakunta on perustettu vuonna 1442. Tuolloin seurakunta oli alueeltaan hyvin suuri ja siihen kuuluivat muun muassa nykyisten Savonlinnan ja Kuopion alueet. Seurakunnan nykyinen kirkko valmistui vuonna 1863, Koikkalaan rakennettiin kyläkirkko vuonna 1959.

Toimipaikat 
Seurakunnan nykyinen kirkko on valmistunut vuonna 1863 ja sijaitsee Juvan kirkonkylässä. Kirkonkylässä sijaitsee myös vuonna 1976 valmistunut seurakuntatalo sekä 2014 valmistunut Toivonsali. Koikkalassa sijaitsee vuonna 1959 valmistunut Koikkalan kirkko, jossa on jumalanpalvelus kerran kuukaudessa. Vuorenmaassa sijaitsee 1954 valmistunut Vuorenmaan seurakuntakoti, jossa myöskin on jumalanpalvelus kerran kuussa.

Lähteet

Aiheesta muualla 
Juvan seurakunnan kotisivut

Mikkelin hiippakunnan seurakunnat
Juva
GP2 Bahrainin Grand Prix 2015

GP2 Bahrainin Grand Prix 2015 oli GP2-kauden 2015 ensimmäinen osakilpailu, joka ajettiin 18.–19. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.

Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Campos Racing -tallin Rio Haryanto.

Tulokset

Aika-ajo

Pitkä kilpailu

Sprintti kilpailu

Toinen kilpailu 

Saksan GP:n peruuntumisen myötä kisat korvattiin Bahrainin osakilpailulla, joka ajettiin 20.–21. marraskuuta kauden toiseksi viimeisenä kisaviikonloppuna. Kilpailu ajettiin tuolloin FIA World Endurance Championship -sarjan Bahrainin 6 tunnin ajon yhteydessä.

Perjantain kilpailun voittoon ajoi ART Grand Prix -tallin kuljettaja Stoffel Vandoorne. Lauantain kilpailun voitti Russian Time -tallin Mitch Evans.

Lähteet 

GP2-kausi 2015
GP2 Bahrainin Grand Prix
Saarikko

Saarikko on sukunimi, joka on muun muassa seuraavilla suomalaisilla henkilöillä:

Annika Saarikko (s. 1983), kansanedustaja (Keskusta) ja ministeri
Elli Saarikko (1898–1994), liikennöitsijä
Niilo Saarikko (1898–1979), äänilevyjen tuottaja ja laulaja
Tertta Saarikko (s. 1953), malli, televisiotuottaja ja -ohjaaja
Ulla Saarikko (s. 1971), jääkiekkoilija.
Hey Arnold!

Hey Arnold! on yhdysvaltalainen animaatiosarja, jonka loi Craig Bartlett. Sitä esitettiin vuosina 1996–2004. 

Sarjaan pohjautuva pitkä animaatio Hei Arnold!: Elokuva valmistui vuonna 2002. Toinen pitkä elokuva, Hey Arnold!: The Jungle Movie, sai ensi-iltansa vuonna 2017.

Aiheesta muualla 
 

Yhdysvaltalaiset animaatiosarjat
Pellosniemi

Pellosniemi on taajama Ristiinassa Mikkelissä. Se sijaitsee Ristiinan kirkonkylän eteläpuolella. Pellosniemessä on UPM:n Pelloksen vaneritehdas, jossa tuotetaan kuusivaneria. Savon radasta lähtee pistoraide Pelloksen tehtaalle. Henkilöliikennettä raiteella ei kuitenkaan ole.

Pellosniemi on melko hiljainen alue. 1970-luvulla Pellosniemen kerrostaloissa asui jopa 600 ihmistä, mutta nyt asukkaita on enää muutama kymmen. Alueen palvelutaso on mennyt heikompaan suuntaan. Ennen oli kioski, kauppa, baari, kirjasto, koulu, päiväkoti ja kampaamo, mutta näista ei ole jäljellä enää mitään. Lähimmät kaupat sijaitsevat Ristiinan keskustassa.

Lähteet

Mikkelin taajamat
Ristiina
Pentti Raaskoski

Jarmo Pentti Antero Raaskoski (vuoteen 1935 Rask, s. 3. maaliskuuta 1929 Porvoo) on suomalainen kilpauransa päättänyt ratameloja.

Raaskoski kilpaili Melbournen kesäolympialaisissa 1956 kajakkikaksikoiden 1 000 metrillä Juhani Heleniuksen parina. Kaksikko hylättiin alkuerissä.

Raaskoski asui lapsuutensa Porvoossa. Hänen isänsä oli radioiden korjaaja ja äiti herrainparturi. Raaskoski koki Porvoon lentopommitukset jatkosodan aikana. Hän aloitti jatkosodan lopun aikoihin työn koneseppänä ja astui varusmiespalvelukseen vuonna 1949. Vuonna 1971 hän muutti perhesyistä Sipooseen.

Lähteet 
 Kurniva vatsa pelasti pommituksilta Uusimaa 27.3.2011, s. 5

Viitteet 

Suomalaiset melojat
Vuonna 1929 syntyneet
Elävät henkilöt
Napoleon (rap-artisti)

Mutah Wassin Shabazz Beale (s. 7. lokakuuta 1977), paremmin tunnettu taiteilijanimellään Napoleon, kuului 2Pacin perustamaan hip hop -kollektiivi Outlawziin. Sittemmin hän kääntyi muslimiksi ja lopetti rap-uransa.

Elämä 
Beale on kotoisin New Jerseystä. Kolmevuotiaana hän näki veljiensä kanssa vanhempiensa tulevan tapetuksi, ja hän kasvoi isoäitinsä luona. 

1990-luvulla Bale liittyi Tupac Shakurin perustamaan Outlawz-rap-yhtyeeseen. Hän esiintyi yhtyeen neljällä albumilla ja julkaisi myös kaksi sooloalbumia. 

Islaminuskoisen musiikkituottajansa vaikutuksesta hän kääntyi islamiin 2000-luvulla, minkä jälkeen hän lopetti rap-uransa. Sittemmin Beale muutti Saudi-Arabiaan, missä hän perusti kahvilan.

Lähteet 

Yhdysvaltalaiset hip hop -artistit
Vuonna 1977 syntyneet
Afroamerikkalaiset
Elävät henkilöt
Tupac Shakur
Anšan (Elam)

Anšan oli yksi muinaisen Elamin pääkaupungeista. Nykyisin Tall-i Malyanin rauniokumpuna tunnettu paikka sijaitsee 46 kilometriä Shirazin kaupungista pohjoiseen Fārsin provinssissa, Beyza/Ramjerdin tasangolla.

Arkeologien mukaan alueella alettiin asua noin 5500 eaa. Ns. Banesh-jaksolla noin 3400-2800 eaa. paikka kasvoi noin 50 ha kokoiseksi kaupungiksi. Silloin se oli 5 kertaa Elamin pääkaupunkina myöhemmin tunnettua Susaa suurempi. Noin 3100–2800 eaa. Anšaniin rakennettiin lopulta noin 5 km pitkä valli, joka sulki sisäänsä noin 200 ha. Tuolloin asukkaat elivät pääosin vehnän viljelyllä ja lampaanhoidolla. Varhaisempina aikoina alueen kylissä valmistettiin jonkin verran saviruukkuja ja kiviastioita. Myöhemmin keskustassa oli pienimuotoista kuparinkäsittelyä.

Sumerilaiset mainitsevat Anšanin ensi kertaa eepoksessa Enmerkar ja Arattan herra, sanoen kaupungin olevan Arattan ja Sumerin välissä. Akkadin Manishtusu väitti joukkojensa vallanneen Anšanin. Tämän jälkeen Akkadin ote herpaantui, ja Awanin dynastia nousi Elamissa.  Sumerin kuninkaista ainakin Gudea, Shulgi ja Shu-Sin valvoivat Anšania kuvernöörin avulla. Larsan Gungunum hävitti Anšanin. 15. vuosisadalla eaa. Elamin kuninkaat alkoivat käyttää itsestään nimitystä Susan ja Anšanin kuningas. Viimeisen kerran titteliä käytti kuningas Shutruk-Nahhunte II (717–699 eaa.)

Arkeologiset kohteet Iranissa
Elam
Åkerfelt

Åkerfelt on muun muassa seuraavien suomalaisten henkilöiden sukunimi:

 Harry Åkerfelt (1915–2008), ratameloja
 Niklas Åkerfelt (s. 1971), näyttelijä
 Rainer Åkerfelt (s. 1934), ratameloja
 Rolf Åkerfelt (s. 1941), ratameloja
Rasilainen

Rasilainen voi tarkoittaa:

 Ari Rasilainen (s. 1959), kapellimestari
 Jukka Rasilainen (s. 1956), oopperalaulaja
 Samuli Rasilainen (s. 1996), jääkiekkomaalivahti
 Toivo Rasilainen (s. 1894), päätoimittaja, radioselostaja
Hearts of Iron IV

Hearts of Iron IV on Paradox Development Studion kehittämä ja Paradox Interactiven julkaisema suurstrategiapeli. Se julkaistiin 6. kesäkuuta  Linuxille, Mac OS X:lle ja Windowsille. Peli kuuluu Hearts of Iron -strategiapelisarjaan.

Pelaaminen 

Hearts of Iron IV sijoittuu vuosiin 1936–1948. Pelaajan on mahdollista ohjailla pelissä minkä tahansa aikakauden valtion toimintaa sodassa. Aiemmista sarjan peleistä poiketen pelaajan ei enää tarvitse antaa erikseen tarkkoja määräyksiä kaikille sotilasyksiköille, vaan niille on mahdollista antaa suurpiirteisemmät ohjeet hyökkäämiseen tai puolustamiseen.

Sotateknologia ja -talous eivät ole pelissä staattisia, vaan pelaajan on menestyäkseen kehitettävä teknologiaa ja tietotaitoa sekä hankittava resursseja joko omasta valtiostaan tai sen ulkopuolelta. Pelaajan on myös mahdollista nimittää eri bonuksia saadakseen eri virkoihin historian henkilöitä.

Myynti 

Hearts of Iron IV oli myynyt yli puoli miljoonaa kappaletta helmikuuhun 2017 mennessä. Toukokuussa 2018 julkaisija ilmoitti pelin myyneen miljoona kappaletta.

Lisäosat 
Pelille on julkaistu seitsemän lisäosaa: Together for Victory, Death or Dishonor, Waking the Tiger, Man the Guns, La Resistance, Battle for the Bosporus ja No Step Back.

Vastaanotto 
Pelaaja-lehden arvostelija Arto Kekkonen antoi pelille arvostelussaan arvosanan 8/10. Maasodankäynnin Kekkonen mielsi pelissä muita puolustushaaroja kiinnostavammaksi ja huomautti tekoälyn ajoittaisista ongelmista, mutta piti peliä yleisesti ottaen onnistuneena.

Muropaketti antoi pelille neljä tähteä viidestä arvostelussaan.

GameSpot antoi pelille arvosanaksi 8/10 arvostelussaan.

IGN antoi pelille arvosanaksi 9.0/10 arvostelussaan.

Lähteet

Aiheesta muualla 
 

Vuoden 2016 videopelit
Suurstrategiapelit
Linux-pelit
Mac OS -pelit
Windows-pelit
Toiseen maailmansotaan sijoittuvat videopelit
Liskokämmekät

Liskokämmekät (Himantoglossum) on kämmekkäkasveihin kuuluva kasvisuku. Siihen kuuluu kymmenen lajia. Liskokämmeköiden luonnonvarainen levinneisyysalue on erityisesti Välimeren alueella. Niitä kasvaa Keski- ja Etelä-Euroopassa, Kanarian saarilla, Pohjois-Afrikassa, Lähi-idässä ja Kaukasiassa. Nauhaliskokämmekkä (Himantoglossum hircinum) kasvaa pohjoisimpana Iso-Britanniassa ja Saksassa.

Lajeja 
 nauhaliskokämmekkä (Himantoglossum hircinum)
 teneriffanliskokämmekkä (Himantoglossum metlesicsianum)
 jättikämmekkä (Himantoglossum robertianum, aiemmin Barlia robertiana)

Lähteet

Aiheesta muualla 
 Finto: Kassu – Kasvien suomenkieliset nimet: Himantoglossum
 Finto: Kassu – Kasvien suomenkieliset nimet: Barlia

Kämmekkäkasvit
Harajuuret

Harajuuret (Corallorhiza) on kämmekkäkasveihin kuuluva kasvisuku. Siihen kuuluu 11 lajia. Ne ovat yleensä lehtivihreättömiä sienijuuren varassa eläviä mykoheterotrofikasveja. Harajuurilajeista laajimmalle on levinnyt suvun tyyppilaji harajuuri (Corallorhiza trifida), jota esiintyy ympäri pohjoisen metsävyöhykkeen Euraasiassa ja Pohjois-Amerikassa. Kymmenen muuta harajuurilajia kasvavat luonnonvaraisina Amerikan mantereella, Alaskasta ja Kanadasta Karibialle ja Keski-Amerikkaan ulottuvalla alueella.

Lähteet

Aiheesta muualla 
 Suomen Lajitietokeskus: Harajuuret (Corallorhiza)
 Den virtuella floran: Corallorrhiza 
 ITIS: Corallorhiza 
 United States Department of Agriculture (USDA): Corallorhiza 
 Flora of China: Corallorhiza 

Kämmekkäkasvit
Kiiltovalkut

Kiiltovalkut (Liparis) on kämmekkäkasveihin kuuluva kasvisuku. Suvussa on noin 425 lajia. Kiiltovalkkuja kasvaa luonnonvaraisena laajasti kaikissa maanosissa. Euroopassa esiintyy vain yksi laji, kiiltovalkku (Liparis loeselii), jonka tyvilehdet ovat kiiltäväpintaiset. Suomessa kiiltovalkku on hyvin harvinainen ja äärimmäisen uhanalainen kasvi.

Lähteet

Aiheesta muualla 
 Finto: Kassu – Kasvien suomenkieliset nimet: Liparis
 Suomen Lajitietokeskus: Kiiltovalkut (Liparis)
 Den virtuella floran: Liparis 
 ITIS: Liparis 
 United States Department of Agriculture (USDA): Liparis 
 Flora of China: Liparis 

Kämmekkäkasvit